Δημήτρης Καμπερίδης

Ο Δημήτρης Καμπερίδης (Δράμα, 1946 - Αθήνα, 12 Σεπτεμβρίου 2010) ήταν Έλληνας ηθοποιός.

 Βιογραφία 
Σπούδασε στη Δραματική Σχολή του Εθνικού Θεάτρου και του Πέλλου Κατσέλη. Σπουδαστής ακόμα, συμμετείχε σε παραστάσεις του Εθνικού Θεάτρου και του Κρατικού Θεάτρου Βορείου Ελλάδος (ΚΘΒΕ), αλλά και ως χορευτής στην ομάδα "Χορικά" της Ζουζούς Νικολούδη. Πρωτοεμφανίστηκε ως επαγγελματίας ηθοποιός στο Λαϊκό Θέατρο του Μάνου Κατράκη και υπήρξε ιδρυτικό μέλος του πυρήνα που δημιούργησε το Ελεύθερο Θέατρο (ως μέλος της ομάδας των αποφοίτων της σχολής του 1970). Στη δεκαετία του 1980, μαζί με άλλα μέλη του Ελεύθερου Θεάτρου δημιούργησαν το θέατρο «Αμόρε» και την ομάδα «Θέατρο της Αθήνας».

Είχε συνεργαστεί σε δεκάδες παραστάσεις με το Θέατρο Τέχνης «Κάρολος Κουν», το Αμφιθέατρο του Σπύρου Ευαγγελάτου, το Εθνικό Θέατρο, το ΚΘΒΕ και πολλούς ανεξάρτητους θιάσους. Την τριετία 2003-2006 συμμετείχε σε σειρά παραγωγών του ΚΘΒΕ όπως το Κατερινάκι από το Χαϊλμπρόν του Χάινριχ φον Κλάιστ (2003), Ειρήνη του Αριστοφάνη (2005), Ιβάνοφ του Αντόν Τσέχωφ (2005), Ιφιγένεια εν Ταύροις του Ευριπίδη (2006), Εντιμοτατοι κερατάδες (2007) κ.ά. Εμφανίστηκε επίσης σε πολλές τηλεοπτικές σειρές και πολλές κινηματογραφικές ταινίες των Θόδωρου Αγγελόπουλου, Παντελή Βούλγαρη, Λάκη Παπαστάθη, Νίκου Σμαραγδή κ.ά. Έγινε ιδιαίτερα γνωστός στο ευρύ κοινό από τις τηλεοπτικές σειρές Λόγω τιμής, Είσαι το ταίρι μου και Στο κάμπινγκ. Επιπλέον, είχε γράψει μια νουβέλα, με τον τίτλο Η κιβωτός της Πελαγίας.

Ο Δημήτρης Καμπερίδης απεβίωσε σε ηλικία 64 ετών από καρκίνο.Ναυτεμπορική  Απεβίωσε σε ηλικία 64 ετών ο ηθοποιός Δημήτρης Καμπερίδης

 Φιλμογραφία 
+ΈτοςΤίτλοςΡόλοςΣκηνοθεσία1975Ο θίασοςτραγουδιστήςΘόδωρος Αγγελόπουλος1977Οι κυνηγοίΓιάννης1980Eλευθέριος Bενιζέλος: 1910-1927Παντελής ΒούλγαρηςΚαι ξανά προς τη δόξα τραβάΓιώργος Σταμπουλόπουλος1981Μάθε παιδί μου γράμματαπαπάςΘόδωρος Μαραγκός1982ΡόζαΧριστόφορος ΧριστοφήςΤο αίμα των αγαλμάτωνΤώνης ΛυκουρέσηςΣτη ζούγκλα της ΑθήναςΤάκης Παπαγιαννίδης1984Όστρια: Το τέλος του παιχνιδιούΜηνάςΑνδρέας Θωμόπουλος1987ΘεόφιλοςΘεόφιλος ΧατζημιχαήλΛάκης Παπαστάθης1988Τοπίο στην ομίχληθείοςΘόδωρος Αγγελόπουλος1995Το βλέμμα του Οδυσσέαθείος1997Αύριο θα ξέρουμε - Dharma Blue BumsΖαχάρηςΑνδρέας Θωμόπουλος2000Σημάδια και θαύματα (Signs & Wonders)ΣωτήρηςΤζόναθαν ΝόσιτερΠάμπτωχοι Α.Ε.ΜήτσοςΑντώνης Κόκκινος2001Το μαντολίνο του λοχαγού Κορέλι (Captain Corelli's Mandolin)πατήρ ΑρσένιοςΤζον ΜάντενΤο καλοκαίρι της Άννας (Annas Sommer)ΙάκωβοςΖανίν Μιράφελ2002Η φούσκαΣωτήρχοςΝίκος Περάκης2004Περιμένοντας τα σύννεφα (Bulutlari Beklerken)ΘανάσηςΓιεσίμ Ουστάογλου2005Το όνειρο του ΊκαρουγέροςΚώστας Νάτσης2011Οι ιππείς της ΠύλουΕφήμεροςΝίκος Καλογερόπουλος

Παραπομπές

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου